JohanHeinsen/ENO huggingface dataset:
Lolland-Falsters Stifts-Tidende, 1843-09-21
Med Dampskibet Christian den Ottende afgik den 15de September til Kjøbenhavn: Jomfruerne Møller, Kroyer, Larsen og Andersen; Madame Jacobsen med Søster, Fru Faye; Jnspecteur Rostrup med Kone, Datter og Søn; Gjærhandler Michaelsen, Kjøbmand Kolle, Jomfru Grandjean; Mad. Olsen med Barn; Fuldmægtig Grandjean; Madame Ytting med Datter og Søn, Jomfruerne Jantzen og Møller; Sømand Holm med Søster, Jomfru Christensen; Forstelev Recke; Jfr. Engel; Enkefrue Schrum; Jomfru Fonnesbech, Forpagter Wild; Contoirbetjent Larsen; Skrædder Nielsen med Moder; Saddelmagersvend Hartvig; Cand. pharm. Vett; Secretair Køpke med Kone, Jomfru Arnkiel; Tobakspinder Andersen; Tjenestepigerne Jørgensen og Jensen. - Med samme Skib ankom fra Kjøbenhavn den 19de September: Skibsfører Lerche, 2de Jomfruer Krebs, Madame Jacobsen; Jomfru Fester; Handelsbetjent Samson; Jomfru Hjorth; Huusmand O. Nielsen med Kone og Søn; Boghandler Giegengack; Seminarist Madsen; Arbeidsmand Jensen med Kone og Barn, Proprietair Kroyer; Tjenestepigerne Jørgensen og Jensen; Cancellist Meyer; Hr. Mohr, Forpagter Wiid; Cand. Theol. Jørgensen, Jomfru Søndergaard; Proprietair Schrøder; 3 Haandværkssvende.
Lolland-Falsters Stifts-Tidende, 1843-09-21
Udenlandske Efterretninger. Neppe er Dronning Victoria kommen tilbage fra sit korte Besøg i Frankrig, for hun har tiltraadt en Reise til Belgien. Hun forlod den 8de de. Brighton ved Kanalen tilligemed sin Gemal og sit Følge paa den kongelige Jagt ledsaget af 4 bevæbnede Dampskibe og 2 Krigskibe. Hun foretager først en Tour langs med Englands Kyst og agter at besøge Hertugen af Wellington paa hans Slot Walmer Castle, der ligger ved Havet. Derpaa sætter hun over Nordsøen og lander ved Ostende, hvorfra hun over Land begiver sig til Brüssel.
Lolland-Falsters Stifts-Tidende, 1843-09-21
Franske og engelske Blade vedblive at være opfyldte med udførlige Beretninger og Betragtninger over Sammenkomsten mellem Kongen af Frankrig og Dronningen af England. Saaledes indeholder et fransk ministerielt Blad en Artikel, der skal være skrevet af Guizot selv, hvori denne Begivenhed fremstilles som en offentlig Tilkjendegivelse af den gode Forstaaelse mellem begge Regjeringer, og som slutter med de Ord: Saa ofte Frankrig og England nærme sig hinanden, ville de stedse meere lære at skatte og agte hinanden.
Lolland-Falsters Stifts-Tidende, 1843-09-21
Urolighederne i Barcelona bleve mere alvorlige end man havde ventet. Republikanerne forenede sig med Esparteros Tilhængere og fordreve efter en blodig Kamp det moderate ministerielle Parties Tropper under Oberst Prim. Endnu ved de sidste Efterretningers Afgang havde Urostifterne Byen i Besiddelse, men da deres Antal kun var 1200 Mand, og flere Afdelinger af Regjeringstropper nærmede sig med største Hurtighed, vil Roligheden forhaabentlig snart være gjenoprettet.
Lolland-Falsters Stifts-Tidende, 1843-09-21
Keiseren af Rusland er endnu i Berlin, hvorstore og glimrende krigerske Øvelser ere anstillede.
Lolland-Falsters Stifts-Tidende, 1843-09-21
Blandt de mange fornemme Fremmede, som i den Anledning opholde sig i Preussens Hovedstad, er ogsaa den svenske Kronprinds og Kronprindsesse.
Lolland-Falsters Stifts-Tidende, 1843-09-21
AVERTISSEMENTS. Nye Qvartalsbestillinger paa Lollands-Falsters Stiftstidende, modtages paa alle kongelige Postcontoirer og hos Udgiveren. Betalingen er paa Udgivelsestedet 72 s. og forsendt med Brevposten i Stiftet 90 s. og udenfor Stiftet 94 s. qvartaliter.
Lolland-Falsters Stifts-Tidende, 1843-09-21
Skuespil i Nykjøbing. Med kongelig allernaadigst Tilladelse opføres Fredagen den 20de Septbr. af det Beckerske Skuespillerselskab: (Til Benefice for Hr. Henrichsen) Mulatten,
Lolland-Falsters Stifts-Tidende, 1843-09-21
originalt romantisk Drama i 3 Acter af H. C. Andersen,
Lolland-Falsters Stifts-Tidende, 1843-09-21
Søndagen den 24de September: Kean, Skuespil i 3 Acter af Alexander Dumas, oversat af Borgaard.
Lolland-Falsters Stifts-Tidende, 1843-09-21
Skuepladsen er i Theaterlocalet paa Gjæstgivergaarden. Billetter a 2 Mk. (Børn det Halve) faaes i Undertegnedes Logis, hos Hr. Værtshuusholder Jørgensen, og ved Indgangen, der aabnes Orlamundt, Kl. 6 1/2. p. t. Bestyrer af Selskabet.
Lolland-Falsters Stifts-Tidende, 1843-09-21
Til Beneficeforestillingen faaes billetterne i Hr. Henrichsens Logis hos Værtshuusholder Hansen.
Lolland-Falsters Stifts-Tidende, 1843-09-21
Det elegante og hurtigseilende Jern dampskib Dronning Caroline Amalie" som nylig har erholdt en Hovedreparation paa dets Maskineri, er nu i fuldkommen god Stand, og fortsætter dets ugentlige Farter imellem Flensborg, Øerne, Kjøbenhavn, og Aarhuus, anløbende Gaabense Færgested hver Mandag Formiddag Kl. 10 a 12 paa Touren til Kjøbenhavn og Aarhuus, og hver Fredag Formiddag Kl. 11 a 1 paa Touren til Svendborg og Flensborg, De Reisende ville i alle Henseender finde dem tilfredse med Befordringen og øvrige Beqvemmeligheder ombord. Jndskrivningen skeer i Gaabense til de først anmeldte Klokkeslet. Dagvognen, som hermed staaer i Forbindelse, vil for Fremtiden afgaae fra Nykjøbing til Gaabense hver Mandag og Fredag Formiddag Kl. 8 præcise. Gaabense Befordringscontoir den 18de September 1843. Arnkiel.
Lolland-Falsters Stifts-Tidende, 1843-09-21
Advarsel. Ulovlig Udøvelse af Jagt paa Øerne Ask og Lille vil for Fremtiden medføre Straf efter Anordningerne.
Lolland-Falsters Stifts-Tidende, 1843-09-21
Sogneforstanderskabet for Aske Sogn den 12te September 1843.
Lolland-Falsters Stifts-Tidende, 1843-09-21
Hos Undertegnede er idag arriveret en Deel syede Mandsklæder, bestaaende af Trøier, Beenklæder, Veste, Skjorter og Blouser m. m. Nykjøbing den 20de September 1843. L. J. Kramer.
Lolland-Falsters Stifts-Tidende, 1843-09-21
Meget god hvid Edike til Asie=Syltning, samt gode Ansivcer faaes billig hos L. J. Kramer.
Lolland-Falsters Stifts-Tidende, 1843-09-21
Auctioner. Fredagen den 29de September førstkommende, om Formiddagen Kl. 10, bliver efter Skifterettens Begjæring afholdt ny Auction over Gaarden Matr. N. 41 og 42 i Mariboe Østergade, tilhørende Stervboet efter Kjøbmand og Garver M. Hørup. Gaarden, hvis Bygninger af ny ere opførte for omtrent 10 Aar siden, bestaaer af et Forhuus paa 14 Fag, Grundmuur til Gaden og begge Ender og Bindingsværk til Gaarden, indrettet til Beboelse for 2 Familier og forsynet med 5 Jernvindovne; et Sidehuus i Vester paa 4 Fag indrettet til Kjøkken og Spisekammer, en Udbygning til Stuehuset i Øster 3 Fag, indrettet til Pigekammer og Hønsehuus; et Halvtag, huus vesten i Gaarden paa 2 Fag, indrettet til Locummer; et Tverhuus paa 6 Fag indrettet til Stald, Brændehuus og Gang til Haugen; Gaardsrum med Brønd og tvende Hauger, med Frugttræer samt et til Haugen grændsende Vænge paa circa 2 Skpr. Land. Auctionen, hvorved Eiendommen absolut sælges, afholdes paa Byens Raadstue. Hvilket herved bekjendtgjøres. Mariboe Byfoged Comptoir, den 14de September 1843. C. A. Møller.
Lolland-Falsters Stifts-Tidende, 1843-09-21
Bogauction. Onsdagen den 4de October førstkommende, om Formiddagen Klokken 10, bliver ved offentlig Auction bortsolgt Resten af afdøde Dr. og Biskop Rasmus Møllers Bogsamling, saaledes som den i det tidligere udgivne trykte Catalog findes opført fra No 544 til Enden. Cataloger kunne erholdes hos Hr. Stiftsrevisor Hviid her i Byen. Auctionen afholdes i Stervboets Gaard i Mariboe Østergade. Mariboe Byfogedcontoir, den 18de September 1843. C. A. Møller.
Lolland-Falsters Stifts-Tidende, 1843-09-21
Proclama. Ved Proclama, som læses i vedkommende Retter, ere Alle og Enhver, som have Noget at fordre i Stervboet efter Sognepræsten for Mariboe og Hillested Menigheder, Consistorialraad Johan Frederik Boeck, indkaldte med 12 Ugers Varsel til at anmelde og legitimere deres Krav for undertegnede Skifteforvalter; hvilket herved endvidere bekjendtgjøres. Mariboe Skifteret, den 18de September 1843. C. A. Møller. Adressecontoirets Commissionairer ere: Dhrr. Boghdlr. Thierry i Nakskov, Kammerr. Suhr i Rødby, Posterpediteur Christensen i Stokkemarke, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kbd. Wulff i Stubbekjøbing og Færgeforpagter Arnkiel i Gaabense.
Lolland-Falsters Stifts-Tidende, 1843-09-23
Lollands Falsters StiftsTidende. Redigeret, trykt og udgivet af W. F. Laub i Nykjøbing. No 112 Løverdagen den 25. September.
Lolland-Falsters Stifts-Tidende, 1843-09-23
Jndenlandske Efterretninger. Hs. Majestæt Kongen blev i Onsdags Aftes ved Jndtrædelsen i Skuespilhuset, hvor Operaen Moses blev givet, modtaget under stor Acclamation med følgende af Hr. Professor Heiberg forfattede Sang: Et Aar er gaaet til Hvile, Et Aar af Kongens Liv, Og Tidens Draaber ile, Tiltrods for Ønskets Bliv. Men Kongers Fremtidsdage J Himlen talte staae; Enhver, som er tilbage, Et Forsyn vogter paa. Og end har Kongen ikke Fuldendt sit Kongeværk, Men Himlen vil beskikke. Den Tid, som gjør ham stærk. Derfor, vor Drot og Fader, Vort Haab til Himlen spager, At end til Perlerader. Dig spindes Livets Aar. Din Vugge mellem Stjerner, Staaer under Vægtens Tegn, Til Pant, at Sceptret værner Om Lovs og Retfærds Hegn. Den Sol, som Jævndogn bringer, Seer Din Septemberdag. Af Ligevægtens Vinger Omsuust i Vingeslag. Den vende tidt tilbage. Til Kongen og hans Folk, Og fri for hver en Klage, Kun Haabs og Minders Tolk, I Danmark Aarbog stande. Dens Mindestøtte hvid, Som Tegn for vore Lande Paa en forynget Tid! (Berl. Tid.)
Lolland-Falsters Stifts-Tidende, 1843-09-23
Ved en af Kronprindsen og Kronprindsessen, foranstaltet Fest paa Frederiksgave den 18de d. M.i Anledning af Kongens Fødselsdag havde Deres Kongelige Høiheder gjort Alt for i deres Nærhed, at udbrede Glæde og en munter Stemning; Festen gialdt ikke blot de høiere Stænder, Embedsmænd og Honoratiores, men der var ogsaa smukt og hjerteligt tænkt paa Egnens Landboere og navnligen deeltoge Godsets Bønder med deres Familier i samme. Festen besøgtes af henved 2,000 Mennesker af alle Stænder; Alle bleve frit og rigeligt beværtede. Udenfor Slottet dandsedes paa en Plaine, der var belagt med Brædder, Musikkorpset fra Fredericia musicerede og Pladsen var pragtfuldt oplyst med couleurte Lamper og hist og her med Beegkrandse. Kronprindsessen begyndte Dandsen med Sognefogden fra Dreslette, og Kronprindsen med en Bondepige. Selve Slottet var brillant illumineret og ud til Havesiden var anbragt et Transparent, hvorpaa læstes: Længe leve Kong Christian VIII. Dandsen varede til Kl. 11. Saavel Prindsen som Prindsessen underholdt sig meget med de indbudne Bønder og Bønderkoner, der beværtedes i een afde to opreiste Buffetter. En Sang blev afsjunget og et Fyrværkeri afbrændt. Fra Odense saavelsom fra alle de andre fyenske Kjøbstæder vare Magistrat, Borgerrepræsentanter, flere civile og militaire Embedsmænd og Honotatiores indbudne. Under hele Festen herskede den gladeste Stemning. (Hemp. Av.) Af Fædrelandets beslaglagte men nu frigivne Fredags- og Løverdagsnumer optage vi følgende 2de Artikler: 1) Af Fredagsnumeret: Hs. Maj. Kongen har paa sin Reise ikke havt nogen behagelig Modtagelse i Rendsborg. Jfølge Privatefterretninger hørtes nemlig ved Hs. Majestæts Ankomst til denne By Natten mellem den 9de og 10de September, lydelige Yttringer af Mishag. Rimeligviis forskrev disse sig især fra en Deel af Borgervæbningen, der havde søgt at stille sin Misfornøielse over forgiæves at have ventet paa Hs. Majestæt fra Kl. 9 Aften til 4 Morgen, paa Viinkieldere og Værtshuse, og alt for Hs. Majestæts Ankomst havde støiet paa Gaderne og været i Klammeri med en af Vagterne; - de havde altsaa ingen egentlig politisk Betydning. Jmidlertid vil man dog ogsaa have hørt saadanne Raab, som keene Filialbank- og det er utvivlsomt, at den Rede af Schleswigholsteinere, som er samlet i Slesvigs Hovedfæstning, har bidraget sit til at ophidse Folkestemningen mod Kongen til en saadan Grad, at man tilsidesatte ikke blot den tilbørlige undersaatlige Agtelse, men endog simpel Gjæstfrihed og almindelig Høflighed."
Lolland-Falsters Stifts-Tidende, 1843-09-23
Af Løverdagsnumeret: Vort Gaarsnumer er lagt under Beslag. Foruden anden Artikel om Agerdyrknings-Chemi, indeholdt det en Notits, hvori vi i Anledning af Hs. Majestæt Kongens Modtagelse i Rendsborg Natten mellem den 9de og 10de d. M. udtalte vor Beklagelse over, at man der havde tilsidesat ikke blot den tilbørlige undersaatlige Agtelse, men endog simpel Gjæstfrihed og almindelig Høflighed. Skjøndt vi altsaa ikke have gjort Andet, end paa den sømmeligste Maade omtalt en paa offenlig Gade foregaaet Begivenhed, vil det dog slet ikke undre os at høre os beskyldte for Tilsidesættelse af pligtskyldig Opmærksomhed, fordi vi have fortalt hvad der burde være en Hemmelighed, ligesom om vi ikke vilde faae schleswig holsteinske Beretninger derom at læse i Rendsburger Wochenblatt, Jtzehoer Wochenblatt og Hamburger Neue Zeitung. Troer man desuden, at Sagen ikke er almindelig Gjenstand for Samtale her i Byen, fordi den ikke staaer i Bladene, saa kjender man Forholdene grumme slet; kunde man have talt de Breve, der igaar og iforgaars fra Rendsborg ankom til Kjøbenhavn, vilde man være bleven forbauset over deres Antal. J hvilke forvanskede Skikkelser hørte man ikke Historien fortælles allerede igaar, og hvilke endnu værre, endnu urimeligere Tilsætninger, vil den ikke modtage idag, Jgaar fortalte man Historier og Karethøres Op rivning, Vinduers Jndslagning og Skjeldsord, idag vil man upaatvivlelig yderligere fable om Barricaders Opkastning, Militairets Jndblanding og Borger blods Udgydelse. Al denne Overdrivelse og Fabellavning vilde i det mindste for største Deelen have været forebygget, havde man strax tilladt vor simple factiske Beretning at udkomme; i det Sted har man nu, ved at tilbageholde den, gjort det Onde værre. Det var ikke det første Gale, Justitsraad Reiersen, har gjort, og det bliver vist heller ikke det sidste, hvis vor Herre skjænker ham Liv og Sundhed.
Lolland-Falsters Stifts-Tidende, 1843-09-23
Med Hensyn til den i Fædrelandet optagne Beretning om Kongens Modtagelse i Rendsborg, maa Berl. Tid." bemærke, at der, efter paalidelige Vidners Forsikkring, ikke ved denne Leilighed er bleven hørt Raab af bestemt Jndhold, og navnlig ikke Skriget: Keene Filialbank.
Lolland-Falsters Stifts-Tidende, 1843-09-23
Den Berlingske har paalidelige Vidners Forsikkring for, at der ved Kongens Modtagelse Rendsborg ikke, som Fædrel. har omtalt, er bleven hørt Raab af bestemt Jndhold (!) og navnlig ikke Skriget: Keene Filialbanke. Man har vist endnu aldrig hørt, at noget fornuftigt Menneske i et saadant Tilfælde har villet paatage sig at forsikkre hvad der ikke er skeet, og Paalideligheden maa derfor her vel blive aldeles afhængig af vedkommende Personers skarpe Sandser, der dog aldrig kunne være saa skarpe, at de høre alt og overalt. Det forekommer os derfor, at Berl. Tid. gjerne kunde blive hjemme med sine Vidner. (Kbhpst.)J Dansk Folkeblad har den forhenværende Redacteur C. F. Allen meddeelt Nogle Bemærkninger, gjorte paa en Reise i det Slesvigske, hvori han bl. A. paa følgende Maade omtaler den vakkre Bonde Laurids Skou fra Sommersted, hvis Navn er blevet populært over hele Danmark ved den Tale, han holdt ved Festen paa Skamlingsbanken, der var et Mønster paa folkelig Veltalenhed. Den nordslesvigske Bondestand kunde ikke let finde en værdigere Repræsentant end denne begavede Mand, der har Ordet i sin Magt som Faa, og besidder en Dannelse og et Bekjendtskab med sit Fædrelands Forhold og Historie, som er langt over det, man er berettiget til at vente af den Stand, han ved sin Fødsel og Stilling tilhører. Ogsaa hans Ydre, hans høie, ranke Væxt og mandige Holdning, begunstiger ham som Folketaler og understøtter. Jndtrykket af hans Tales Strøm. Skjønt han tager saa levende Deel i de almindelige Anliggender, forsømmer han dog derover ikke sit Avlsbrug, men er tillige anerkjendt som en dygtig Landmand, og nyder derfor en saa uddeelt Agtelse og Tillid blandt sine Jevninge. Denne Mand vil blive en vigtig Støtte for den danske Sag i Slesvig. Skade at han paa Grund af sin unge Alder – han er kun2627 Aar - ikke ved næste Valg kan indtræde i Stænderne, hvor han vilde være paa sin rette Plads. I Anledning af de Undersøgelser, der i Flensborg ere indledede mod Kjøbmændene Jochimsen og Schwennsen for, imod Politiets udtrykkelige Forbud at have i Forening med flere andre Borgere, bragt Filialbankens utrættelige Forsvarer, den høit ne agtede Stænderdeputerede, Agent Jensen, et Hurra, bemærker Red. af O. Th. Av. Følgende: Vi ere overbeviste om, at tvende saa kraftige, dygtige og anseete Mænd, som Dr. Jochimsen og Schwennsen, vel ville vide at forsvare, hvad de have foretaget sig. Man fortæller desuden her, at en Mængde andre agtede og ansete Mænd i Flensborg selv have forlangt at komme i Forhør i denne Sag og deele Skjæbne med forannævnte Hædersmænd, af hvilke Hr. Jochimsen i det over ham optagne Forhør skal have dicteret til Protocollen i hele 3 Timer, og Hr. Schwennsen, som afløste ham, i to. Det kunde maaskee nok hænde sig, at de, som have troet at grave en Grav for Andre, selv kunde plumpe i den.
Lolland-Falsters Stifts-Tidende, 1843-09-23
J Onsdags Morges Kl. 9 blev Geheimeconferentsraad Møsting stedet til Hvile paa Frederiksberg. Et overordentligt stort Følge af alle Stænder fulgte hans Kiste, som blev baaret af Folk, der tidligere have været i hans personlige Tjeneste.
Lolland-Falsters Stifts-Tidende, 1843-09-23
Pastor Holsøe holdt Talen i Kirken. (Berl. T.)
Lolland-Falsters Stifts-Tidende, 1843-09-23
Det Foredrag, som Stiftsprovst Tryde holdt den 14de de, i det skandinaviske Selskab, da dette første Gang var samlet, om Betydningen af et Folks Nationalitet og Vigtigheden af dens Bevarelse og Uddannelse, er nu udkommet i Trykken og vil sikkert interessere Mange at læse, deels for dets egen Skyld, deels fordi det tjener til at opklare (Berl. Tid.) Selskabets Formaal.
Lolland-Falsters Stifts-Tidende, 1843-09-23
Private Efterretninger fra Vestindien meddele, at Generalgouverneur v. Scholten, kort efter sin Tilbagekomst har sammenkaldt en Forsamling af de kongelige Fuldmægtige, og at han der har holdt et meget veltalende Foredrag, der som en Følge af dets Grundes særegne Vægefylde gjorde et stærkt og varigt Jndtryk paa Tilhørerne. Han udviklede med specielt Hensyn til Hr. Heilbuth det Upassende for en kongelig vestindisk eller maaskee rettere generalgouverneurisk vestindisk Fuldmægtig at skrive i de offenlige Blade, det Rigtige i strax at afskedige en saadan Forbryder, i det Øieblik han vovede at overtræde et saadant Forbud, og det Fortjenstlige i sin egen Fremfærd imod Hr. Heilbuth, hvorlunde han navnlig paa flere Steder havde talt fordeelagtigt om ham o. s. v. Det er det, vi altid have sagt, Generalgouverneuren er høimodig. (Fædrel.)¬
Lolland-Falsters Stifts-Tidende, 1843-09-23
J Kjøbenhavns Adresseavis findes en Annonce fra Grosserer Topp angaaende Actierne i Tivoli, hvoraf sees, at de tagne 1821 Actier a 25 Rbd. ville blive med en Avance af 34 pCt. udstedte i 33 1/2 Rbd. pr. Actie, at Actionairerne ville faae en Rente af 4 pCt. i anstundende December Termin, og desuden et yderligere contant Udbytte. Tivolis Vaurhall i Tirsdags Aftes var besøgt af 10,200 Mennesker; Arrangementet var særdeles (Berl. Tid.) smukt.
Lolland-Falsters Stifts-Tidende, 1843-09-23
Om den Bonde, som i Sjælland fornylig druknede de to mindste af sine sex Børn i en Vanding ved Bjernedeskov, for at ende sin og deres usle Tilværelse, giver Aarh. Av. følgende sørgelige Oplysninger: Denne ulykkelige Mand, som har dræbt sine Børn og som vilde have dræbt sig selv, hvis Vandet havde været dybere, har af et Huus med en Jordlod paa 4 Tønder Land af saa slet beskaffenhed, at den sædvanligen kun lønnede sin Dyrker med fire Fold, i en Række af Aar præsteret to Arbeidsdage ugentligen hele Aaret igjennem paa egen Kost, og een Dag ugentligen fra St. Hansdag til Michelsdag, for at faae Lodden pløiet. Han havde baaret dette Trælledag med Taalmodighed; han havde maattet sælge sin Ko, sælge sine Faar og Alt, hvad han forhen, i et jordløst Huus, havde erhvervet sig ved sin Flid. Nu havde han ikke Mere. Saa blev han udsagt, skjøndt han endnu ikke stod til Rest med een eneste Dags Arbeide. Og hvorfor da Fordi man fandt, at han var noget treven imellemstunder. Nykjøbing den 23de Septbr. 1843. Den Beckerske Skuespillerselskab har i denne Uge givet et Par Forestillinger, som udentvivl vilde have tilfredsstillet endog den strengeste Kunstdommer, der ikke vilde ganske oversee de locale Vanskeligheder, Selskabet har at kæmpe imod. Gabrielle de Belle Jsle", som blev givet i Onsdags og Mulatten, som opførtes iaftes, bleve begge særdeles vel udførte og med et fortrinligt Sammenspil af Hovedpersonerne, især hvad det første Stykke angaaer. Hr. Printzlau vinder bestandig i Anerkjendelse, jo oftere vi have Leilighed til at glæde os over hans Talent. J Morgen skulle vi see ham som Kean, der skal være en af hans bedste Roller.
Lolland-Falsters Stifts-Tidende, 1843-09-23
Ved Skuespiller Spindlers Død, som indtraf i Nat mellem Kl. 2 og 3, har Selskabet lidt et stort Tab. Efter længere Tids tiltagende Svagelighed, som dog endnu for 8 Dage siden tillod ham at spille Philip den Anden i Don Juan af Østerrig, var han kun i faa Dage sengeliggende. Brystkrampe endte hans Liv. En Trøst for hans efterladte fraværende Familie vil det være at erfare, at han paa Sygeleiet nød en kjærlig og opoffrende Pleie af Selskabets Medlemmer, hvis hjertelige Deeltagelse i hans Sygdom, og Sorg over hans Bortgang vidner og hvad de i ham have tabt.
Lolland-Falsters Stifts-Tidende, 1843-09-23
Udenlandske Efterretninger. Endnu den 10de de, vedvarede Kampen i Barcelona mellem det moderate (ministerielle) og det exalterede (republicanske) Parti. J 8 Dage var der næsten uafbrudt bleven stridt paa Gaderne, hvorved Mange af begge Partier saavel som adskillige fredelige Borgere vare blevne dræbte. Over 100,000 af Jndbyggerne havde forladt Staden, der var i den største Forvirring. Regjeringstropperne havde alle Citadellerne i Besiddelse; de havde derfra bragt de af Jnsurgenterne opkastede Batterier til Taushed, og kastede af og til Bomber og Granater ned paa Gaderne og de offentlige Pladse, som vare i Republicanernes Magt. Dersom den sidst meddeelte Efterretning er sand, at de Sidstes Styrke kun beløb sig til 1200 Mand, vidner dette om stor Svaghed og Ubestemthed hos Regjerings partiets Anførere, da Prim havde 3,000 Mand, Fodfolk og 600 Ryttere under sin Anførsel. Men rimeligviis har Opstanden større Betydning end Regjeringen vil gjøre bekjendt, og flere smaa Byer, have sluttet sig til Bevægelsen og sendt Tropper til Barcelona, ja endog de store Stæder Saragossa og Sevilla skulle have efterlignet dette Exempel, en Efterretning, som dog endnu behøver nærmere Bekræftelse. J Paris antog man det for meget sandsynligt, at Ministeriet Lopez paa Grund af denne Modstand og for at skaane Landet for en ny Borgerkrigs Rædsler, vilde tage sin Afskeed og overlade til den forestaaende Cortesforsamling at bestemme det System, hvorefter Spanien skal regjeres.
Lolland-Falsters Stifts-Tidende, 1843-09-23
Dronningen af England er den 13de dennes landet i Ostende og bleven modtaget af den belgiske Konge og Dronning med stor Høitidelighed.
Lolland-Falsters Stifts-Tidende, 1843-09-23
Antverpen, Gent og Brüssel var Alt i Bevægelse for at gjøre Forberedelser til de høie Reisendes Modtagelse, skjøndt det endnu ikke var afgjort, om de vilde besøge disse Stæder.
Lolland-Falsters Stifts-Tidende, 1843-09-23
De i Kirkestaten udbrudte Uroligheder, der begyndte i Bologna, have været langt mere betydelige, end man efter de første Beretninger skulde troe. Om end Smuglere og Røvere findes blandt Oprørerne, er det dog vist, at Bevægelsen har en politisk Hensigt, og at mange anseete og formuende Mænd deeltage deri. Pavens Tropper have ved Hjælp af østerrigske Soldater fordrevet Jnsurgenterne til Bjergene, men her have de nu forskandset sig mellem Appenninernes næsten utilgængelige Kløfter, hvor de vel bevæbnede have indtaget en truende Stilling. Ogsaa i Neapel og andre af Jtaliens Stæder er der gjort Forsøg paa at vække Uroligheder og mange Borgere ere blevne arresterede. (Forlangt indrykket.)